ddrg/super_eurlex huggingface dataset:
Úradný vestník L 302 , 01/12/2000 S. 0035 - 0035



Nariadenie Komisie (ES) č. 2630/2000 z 30. novembra 2000, ktorým sa mení a dopĺňa nariadenie Rady (ES) č. 1420/1999 ustanovujúce spoločné pravidlá a postupy, ktoré sa vzťahujú na zásielky určitých druhov odpadov z Európskeho spoločenstva do Bahrajnu, na Haiti, do Hondurasu, Líbye, Namíbie, Kataru, Uzbekistanu a Vatikánu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva [1], naposledy zmenené a doplnené rozhodnutím Komisie 1999/816/ES [2], najmä na jeho článok 17 ods. 3, keďže: (1) V januári Európska Komisia poslala "verbálnu nótu" všetkým nečlenským štátom Organizácie pre hospodársku spoluprácu a rozvoj (OECD) (plus Maďarsku a Poľsku, ktoré zatiaľ neuplatňujú konečné rozhodnutie OECD C (92) 39). Cieľom tejto verbálnej nóty preto bolo: i) informovať tieto štáty o nových nariadeniach spoločenstva; ii) požiadať o potvrdenie ich stanovísk, ako sú stanovené v prílohách k obidvom nariadeniam; iii) získať odpoveď od tých štátov, ktoré neodpovedali v roku 1994. (2) Zo štátov, ktoré odpovedali, nasledujúce oznámili Komisii, že si neprajú prijímať žiadne náklady odpadov uvedených v prílohe II k nariadeniu (EHS) č. 259/93: 1. Bahrajn (odpoveď z 29. februára 2000); 2. Haiti (odpoveď z 1. marca 2000); 3. Honduras (odpoveď z 23. marca 2000); 4. Líbya (odpoveď z 22. februára 2000); 5. Namíbia (odpoveď z 20. februára 2000); 6. Katar (odpoveď z 9. mája 2000); 7. Uzbekistan (odpoveď zo 6. mája 2000); 8. Vatikán (odpoveď zo 16. marca 2000). (3) V súlade s článkom 17 ods. 3 nariadenia (EHS) č. 259/93 bola výboru ustanovenému podľa článku 18 smernice Rady 75/442/EHS z 15. júla 1975 o odpadoch [3], naposledy zmenenej a doplnenej rozhodnutím Komisie 96/350/ES [4], oznámená oficiálna žiadosť týchto štátov 19. júna 2000. (4) S cieľom zohľadniť novú situáciu týchto štátov je potrebné zmeniť a doplniť nariadenie Rady (ES) č. 1420/1999 [5] ustanovujúce spoločné pravidlá a postupy, ktoré sa vzťahujú na zásielky určitých druhov odpadov, PRIJALA TOTO NARIADENIE: Článok 1 Nariadenie (ES) č. 1420/1999 sa týmto mení a dopĺňa takto: 1. Nasledujúce štáty sú vložené k tým, ktoré sú uvedené v prílohe A s poznámkou "Všetky druhy odpadov" : "Bahrajn, Haiti, Honduras, Líbya, Namíbia, Katar, Uzbekistan a Vatikán." 2. Nasledujúce štáty sú vypustené zo zoznamu v prílohe B: "Bahrajn, Haiti, Honduras, Namíbia, Katar, Uzbekistan a Vatikán:" Článok 2 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. novembra 2000 Za Komisiu Pascal Lamy člen Komisie [1] Ú. v. ES L 30, 6.2.1993, s. 1. [2] Ú. v. ES L 316, 10.12.1999, s. 45. [3] Ú. v. ES L 194, 25.7.1975, s. 39. [4] Ú. v. ES L 135, 6.6.1996, s. 32. [5] Ú. v. ES L 166, 1.7.1999, s. 6. --------------------------------------------------
Úradný vestník L 316 , 15/12/2000 S. 0044 - 0044



Nariadenie Komisie (ES) č. 2733/2000 zo 14. decembra 2000, ktorým sa mení a dopĺňa nariadenie (EHS) č. 2342/1999, ktoré stanovuje podrobné pravidlá uplatňovania prémiových systémov v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], zmenené a doplnené nariadením Komisie (ES) č. 907/2000 [2], najmä na jeho článok 4 ods. 8, článok 6 ods. 4, článok 11 ods. 5 a článok 20, keďže: (1) Článok 41 nariadenia Komisie (ES) č. 2342/1999 z 28. októbra 1999, ktoré ustanovuje podrobné pravidlá uplatňovania nariadenia Rady (ES) č. 1254/1999 o spoločnej organizácii trhu s hovädzím a teľacím mäsom, pokiaľ ide o prémiové systémy [3], naposledy zmeneného a doplneného nariadením (ES) č. 1900/2000 [4], a zrušuje nariadenie (EHS) č. 3886/92 [5], naposledy zmenené a doplnené nariadením (ES) č. 1410/1999 [6], ustanovuje pravidlá vyplácania záloh. Vzhľadom na zložitú situáciu na trhu s hovädzím a teľacím mäsom vyplývajúcu z prudkého poklesu dopytu spojeného s nedôverou znepokojených zákazníkov a nárastom počtu prípadov bovinnej spongiformnej encefalopatie by sa malo schváliť zvýšenie zálohy na osobitnú prémiu, prémiu za dojčiace kravy, prémiu za zabitie a dodatkové platby. (2) Vzhľadom na vývoj situácie by toto nariadenie malo nadobudnúť účinnosť ihneď. (3) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 41 (1) nariadenia (ES) č. 2342/1999 sa dopĺňa posledný pododsek takto: "V kalendárnom roku 2000 môže byť však vyplatená záloha vo výške 80 % osobitnej prémie, prémie na dojčiace kravy, prémie za zabitie a dodatkových platieb." Článok 2 Toto nariadenie nadobúda účinnosť v deň jeho uverejnenia v Úradnom vestníku európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli, 14. decembra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 105, 3.5.2000, s. 6. [3] Ú. v. ES L 281, 4.11.1999, s. 30. [4] Ú. v. ES L 228, 8.9.2000, s. 25. [5] Ú. v. ES L 391, 31.12.1992, s. 20. [6] Ú. v. ES L 164, 30.6.1999, s. 53. --------------------------------------------------
Úradný vestník L 331 , 27/12/2000 S. 0001 - 0054



Nariadenie Rady (ES) č. 2801/2000 zo 14. decembra 2000, ktorým sa mení a dopĺňa nariadenie (ES) č. 1255/96 dočasne pozastavujúce uplatňovanie autonómnych colných sadzieb na niektoré priemyselné a poľnohospodárske výrobky RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä článok 26, so zreteľom na návrh Komisie, keďže: (1) Je v záujme spoločenstva pozastaviť čiastočne alebo úplne spoločné autonómne colné sadzby pre množstvo nových výrobkov neuvedených v prílohe k nariadeniu (ES) č. 1255/96 [1]. (2) Kvôli administratívnej racionalizácii a bezpečnosti užívateľov majú byť výrobky rybárstva zahrnuté do tohto nariadenia. (3) Príloha k nariadeniu (ES) č. 1255/96 má byť kvôli ľahkej zrozumiteľnosti vzhľadom na veľký počet zmien a doplnkov vstupujúcich do platnosti 1. januára 2001 nahradená úplne novou verziou, PRIJALA TOTO NARIADENIE: Článok 1 Nariadenie (ES) č. 1255/96 sa mení a dopĺňa takto: 1. v názve a v štvrtom "odseku" sa slová "priemyselné a poľnohospodárske výrobky" nahrádzajú slovami "priemyselné, poľnohospodárske a rybárske výrobky"; 2. príloha sa nahrádza prílohou k tomuto nariadeniu. Článok 2 Toto nariadenie vstúpi do platnosti dňom svojho uverejnenia v Úradnom vestníku Európskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. decembra 2000 Za Radu prezident D. Gillot [1] Ú. v. ES L 158, 29.6.1996, str. 1, nariadenie v znení nenom nariadenia (ES) č. 1297/2000 (Ú. v. ES L 153, 26.6.2000, s. 1). --------------------------------------------------
Úradný vestník L 165 , 06/07/2000 S. 0016 - 0016



Nariadenie Komisie (ES) č. 1470/2000 z 5. júla 2000, ktorým sa mení a dopĺňa nariadenie (EHS) č. 1964/82, ktoré stanovuje podmienky poskytovania osobitných vývozných náhrad na niektoré kusy vykosteného mäsa z hovädzieho dobytka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], zmenené a doplnené nariadením Komisie (ES) č. 907/2000 [2], najmä na jeho článok 33(12), keďže: (1) Nariadenie Komisie (ES) č. 1000/2000 [3], ktoré nadobudlo účinnosť 13. mája 2000, mení a dopĺňa inter alia nariadenie (EHS) č. 3846/87 [4], ktoré ustanovuje nomenklatúru poľnohospodárskych výrobkov pre vývozné náhrady. (2) Uvedená úprava si vyžaduje taktiež úpravu článku 6 ods. 3 nariadenia Komisie (EHS) č. 1964/82 [5], naposledy zmeneného a doplneného nariadením (ES) č. 1452/1999 [6]. (3) Súčasne je možné aktualizovať odkazy na nariadenie (EHS) č. 3665/87 [7], nahradené nariadením (ES) č. 800/1999 [8]. (4) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Článok 6 ods. 3 a 4 nariadenia (EHS) č. 1964/82 sa nahrádzajú takto: "3. Ak rozdiel hmotnosti presahuje 10 %, osobitná náhrada je rovnaká ako náhrada pri výrobkoch, ktoré spadajú pod KN kód 020130009060 uplatniteľná k dátumu uvedenému v kolónke 21 vývozného povolenia, na základe ktorého boli splnené úradné náležitosti podľa článku 5 ods. 1 alebo článku 26 ods. 1 nariadenia (ES) č. 800/1999. 4. Sankcia ustanovená v článku 51 ods. 1 písm. a) nariadenia (ES) č. 800/1999 sa neuplatňuje v prípadoch uvedených v odsekoch 2 a 3." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Uplatňuje sa na činnosti, pre ktoré boli splnené úradné náležitosti uvedené v článku 5 ods. 1 alebo v článku 26 ods. 1 nariadenia 800/1999 na základe vývozných povolení, o ktoré bolo požiadané od 13. mája 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. júla 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 105, 3.5.2000, s. 6. [3] Ú. v. ES L 114, 13.5.2000, s. 10. [4] Ú. v. ES L 366, 24.12.1987, s. 1. [5] Ú. v. ES L 212, 21.7.1982, s. 48. [6] Ú. v. ES L 167, 2.7.1999, s. 17. [7] Ú. v. ES L 351, 14.12.1987, s. 1. [8] Ú. v. ES L 102, 17.4.1999, s. 11. --------------------------------------------------
Úradný vestník L 071 , 18/03/2000 S. 0010 - 0010



Nariadenie Komisie (ES) č. 593/2000 z 13. marca 2000, ktorým sa pozastavuje uplatňovanie nariadenia Rady (ES) č. 2006/97 stanovujúce určité pravidlá pre osobitný režim dovozu olivového oleja s pôvodom v Maroku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2006/97 z 9. októbra 1997, ktorým sa stanovujú niektoré pravidlá pre osobitný režim dovozu olivového oleja s pôvodom v Maroku [1], keďže: (1) Články 17 a 18 a príloha B Dohody o spolupráci medzi Európskym hospodárskym spoločenstvom a Marockým kráľovstvom [2] stanovuje osobitný režim pre dovoz olivového oleja spadajúceho pod číselný znak KN 1509 a 1510, získaného výlučne v Maroku a dovážaného priamo z tejto krajiny do spoločenstva. Zvláštny režim sa predĺžil po 1. januári 1994 dohodou vo forme výmeny listov s Marockým kráľovstvom po dobu trvania dohody o spolupráci. (2) Nariadenie (ES) č. 2006/97 stanovuje niektoré pravidlá pre uvedený režim, aby ho prispôsobila podmienkam dohody o pôdohospodárstve uzavretej v priebehu Uruguajského kola mnohostranných obchodných rokovaní. (3) Článok 5 nariadenia (ES) č. 2006/97 stanovuje, že v prípade uzavretia novej dohody Komisia prijme nutné úpravy v súlade s článkom 38 nariadenia Rady č. 136/66/EHS z 22. septembra 1966 o zriadeníspoločnej organizácie trhu s olejmi a tukmi [3], naposledy zmeneného nariadením (ES) č. 2702/1999 [4]. Osobitný režim sa už nebude uplatňovať, akonáhle 1. marca 2000 vstúpi do platnosti Európsko-stredomorská dohoda zakladajúca pridruženie medzi Európskymi spoločenstvami a ich členskými štátmi na jednej strane a Marockým kráľovstvom na strane druhej [5]. Až do formálneho zrušenia nariadenia (ES) č. 2006/97 právnym aktom Rady je totiž nevyhnutné ho prispôsobiť novej situácii a pozastaviť jeho uplatňovanie s účinnosťou od vstupu novej dohody do platnosti. (4) Opatrenia tohto naradenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Uplatňovanie nariadenia Rady (ES) č. 2006/97 sa pozastavuje. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. marca 2000. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. marca 2000 Za Komisiu Franz Fischler člen Komisie [1] Ú. v. ES L 284, 16.10.1997, s. 13. [2] Ú. v. ES L 264, 27.9.1978, s. 2. [3] Ú. v. ES 172, 30.9.1966, s. 3025/66. [4] Ú. v. ES L 327, 21.12.1999, s. 7. [5] Ú. v. ES L 70, 18.3.2000. --------------------------------------------------
Úradný vestník L 118 , 19/05/2000 S. 0001 - 0001



Nariadenie Rady (ES) č. 1040/2000 zo dňa 16. mája 2000, ktorým sa mení a dopĺňa nariadenie (ES) č. 1255/1999 o spoločnej organizácii trhu s mliekom a mliečnymi výrobkami RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 36 a 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) Článok 31 nariadenia (ES) č.1255/1999 [4] stanovuje náhrady za určité výrobky spadajúce do vecnej pôsobnosti tohto nariadenia, ak sa vyvážajú ako tovar uvedený v prílohe II k tomuto nariadeniu na základe svetových cien za tieto tovary a rozdieloch medzi týmito cenami a cenami v spoločenstve, a to v rámci dohôd uzavretých v súlade s článkom 300 zmluvy. (2) V niekoľkých sektoroch poľnohospodárstva, a to najmä pri obilninách, cukre, ryži a vajciach, bola Komisii udelená zodpovednosť určiť tovary, za ktoré je poskytovanie náhrad oprávnené, vrátane tovarov nespadajúcich pod prílohu I zmluvy, s cieľom zaistiť pružnosť potrebnú na čo najúčinnejšie využitie dostupných zdrojov; preto je vhodné, aby sa Komisii udelila rovnaká zodpovednosť určiť tovary, pre ktoré je poskytovanie náhrad oprávnené v sektore mliekárenstva, PRIJALA TOTO NARIADENIE: Článok 1 Článok 31 (14) nariadenia (ES) č. 1255/1999 sa mení a dopĺňa takto: "14. Podrobné pravidlá pre uplatnenie tohto článku, vrátane zabezpečenia prerozdelenia neumiestnených alebo nevyčerpaných vývozných množstiev, ako aj akýchkoľvek zmien a doplnkov prílohy II ustanovuje Komisia v súlade s postupom stanoveným v článku 42. Podrobné pravidlá pre uplatňovanie odsekov 8, 10, 11 a 12 na výrobky uvedené v článku 1 a vyvážané v podobe tovarov uvedených v prílohe II tohto nariadenia sa však vydávajú v súlade s postupom stanoveným v článku 6 nariadenia (ES) č. 3448/93." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. mája 2000 Za Radu predseda L. Capoulas Santos [1] Ú. v. ES C 89 E, 28.3.2000, s. 31. [2] Stanovisko doručené 3. mája 2000 (zatiaľ neuverejnené v úradnom vestníku). [3] Ú. v. ES C 75, 15.3.2000, s. 14. [4] Ú. v. ES L 160, 26.6.1999, s. 48. --------------------------------------------------
Úradný vestník L 187 , 26/07/2000 S. 0011 - 0011



Nariadenie Komisie (ES) č. 1628/2000 z 24. júla 2000 opravujúce po tretíkrát nariadenie (ES) č. 1802/95, ktorým sa menia a dopĺňajú nariadenia stanovujúce pred 1. februárom 1995 určité ceny a množstvá na trhu s mliekom a mliečnymi výrobkami, hodnota ktorých sa prijala v ECU následkom zrušenia opravného faktora prevodnej sadzby v poľnohospodárstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1600/92 z 15. júna 1992 o špecifických opatreniach pre Azory a Madeiru, týkajúcich sa určitých poľnohospodárskych výrobkov [1], naposledy zmenené a doplnené nariadením (ES) č. 1257/1999 [2], a najmä na jeho článok 10, keďže: (1) sa zistila chyba v prílohe k nariadeniu Komisie (ES) č. 1802/95 [3], naposledy zmenenému a doplnenému nariadením (ES) č. 904/96 [4], a táto chyba by sa mala opraviť, (2) opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe k nariadeniu Komisie (ES) č. 1802/95 sa čiastky týkajúce sa nariadenia Komisie (EHS) č. 2219/92 [5] nahrádzajú takto: 1 | 2 | 3 | 4 | 5 | Nariadenie | Odkazy | Predošlé čiastky s prevodom | Nové čiastky bez prevodu | Nové čiastky platné od 1. septembra 1995 | (EHS) č. 2219/92 | článok 3 b) | 2,5 | 3,019 | 3 | 5 | 6,04 | 6 | 7,5 | 9,06 | 9 | Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. júla 2000 Za Komisiu Franz Fischler člen Komisie [1] Ú. v. ES L 173, 27.6.1992, s. 1. [2] Ú. v. ES L 160, 26.6.1999, s. 80. [3] Ú. v. ES L 174, 26.7.1995, s. 27. [4] Ú. v. ES L 122, 22.5.1996, s. 4. [5] Ú. v. ES L 218, 1.8.1992, s. 75. --------------------------------------------------
Úradný vestník L 098 , 07/04/2001 S. 0014 - 0014



Nariadenie Komisie (ES) č. 704/2001 zo 6. apríla 2001, ktorým sa mení a dopĺňa nariadenie (ES) č. 2300/97 o podrobných pravidlách vykonávania nariadenia Rady (ES) č. 1221/97 stanovujúceho všeobecné pravidlá uplatňovania opatrení na zlepšenie výroby a predaja medu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1221/97 z 25. júna 1997 ustanovujúce všeobecné pravidlá pre uplatňovanie opatrení na zlepšenie výroby a predaja medu [1], naposledy zmenené a doplnené nariadením (ES) č. 2070/98 [2], a najmä na jeho článok 5, keďže: (1) Nariadenie Komisie (ES) č. 2300/97 [3], naposledy zmenené a doplnené nariadením (ES) č. 1438/2000 [4], ustanovuje ustanovenia pre vykonávanie opatrení na zlepšenie výroby a predaja medu. (2) Správy Komisie pre Radu a Európsky parlament o vykonávaní nariadenia Rady (ES) č. 1221/97 ustanovujúceho všeobecné pravidlá pre uplatňovanie opatrení na zlepšenie výroby a predaja medu [5] ustanovujú zavedenie zjednodušenej administrácie pri povoľovaní členským štátom každý rok predkladať akékoľvek zmeny a doplnenia alebo úpravy k programom predloženým za predchádzajúci rok. (3) Opatrenia ustanovené v tomto nariadení sú v súlade so stanoviskom Riadiaceho výboru pre mäso z hydiny a vajca, PRIJALA TOTO NARIADENIE: Článok 1 Článok 2 (1) nariadenia (ES) č. 2300/97 sa týmto nahrádza takto: "1. Členské štáty nahlásia Komisii svoje programy každý rok do 15. apríla. Avšak členské štáty jednoducho môžu nahlasovať akékoľvek zmeny a doplnenia alebo úpravy k programom nahláseným predchádzajúci rok." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 6. apríla 2001 Za Komisiu Franz Fischler člen Komisie [1] Ú. v. ES L 173, 1.7.1997, s. 1. [2] Ú. v. ES L 265, 30.9.1998, s. 1. [3] Ú. v. ES L 319, 21.11.1997, s. 4. [4] Ú. v. ES L 161, 1.7.2000, s. 65. [5] COM(2001) 70 konečné. --------------------------------------------------
Úradný vestník L 182 , 05/07/2001 S. 0025 - 0026



Nariadenie Komisie (ES) č. 1356/2001 zo 4. júla 2001, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], a najmä na jeho článok 6 ods. 3 a 4, keďže: (1) V súlade s článkom 5 nariadenia (EHS) č. 2081/92 zaslalo Taliansko Komisii prihlášku o zápis názvu ako zemepisného označenia. (2) V súlade s článkom 6 ods.1 tohto nariadenia sa ukázalo, že prihláška spĺňa všetky požiadavky nariadenia, a najmä fakt, že obsahuje všetky potrebné informácie stanovené v jeho článku 4. (3) Po uverejnení názvu uvedeného v prílohe k nariadeniu (EHS) č. 2081/92 v Úradnom vestníku Európskych spoločenstiev [3] Komisii neboli doručené žiadne námietky v zmysle článku 7 nariadenia (EHS) č. 2018/92. (4) Tento názov by mal byť z tohto dôvodu zapísaný do Registra chránených označení pôvodu a chránených zemepisných označení a teda chránený ako chránené zemepisné označenie v celom spoločenstve. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4] naposledy zmenenú a doplnenú nariadením (ES) č. 898/2001 [5], PRIJALA TOTO NARIADENIE: Článok 1 Názov uvedený v prílohe sa týmto dopĺňa do prílohy k nariadeniu Komisie (ES) č. 2400/96 a zapisuje sa do Registra chránených označení pôvodu a chránených zemepisných označení ako chránené zemepisné označenie (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. júla 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 282, 5.10.2000, s. 5. [4] Ú. v. ES L 327, 18.12.1996, s. 11. [5] Ú. v. ES L 126, 8.5.2001, s. 18. -------------------------------------------------- PRÍLOHA VÝROBKY, UVEDENÉ V PRÍLOHE I K ZMLUVE O ZALOŽENÍ ES, URČENÉ NA ĽUDSKÚ SPOTREBU Ovocie, zelenina a obilniny TALIANSKO Limone Costa d’Amalfi (CHZO) --------------------------------------------------
Úradný vestník L 212 , 07/08/2001 S. 0009 - 0009



Nariadenie Komisie (ES) č. 1609/2001 zo 6. augusta 2001, ktorým sa mení a dopĺňa nariadenie (ES) č. 1622/2000 ustanovujúce určité podrobné pravidlá na vykonávanie nariadenia Rady (ES) č. 1493/1999 o spoločnej organizácii trhu s vínom a zavádzajúce kód spoločenstva pre enologické metódy a postupy vzťahujúce sa na metódy analýz KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 2826/2000 [2], a najmä na jeho článok 46, keďže: (1) Nariadenie Komisie (ES) č. 1622/2000 [3], naposledy zmenené a doplnené nariadením (ES) č. 885/2001 [4], ponecháva v platnosti nariadenie Komisie (EHS) č. 2676/90 zo 17. septembra 1990 určujúce metódy spoločenstva pre analýzu vín [5], naposledy zmenené a doplnené nariadením (ES) č. 761/1999 [6], s výnimkou zvyčajných metód, ktoré sa od 1. augusta 2001 už nebudú opisovať. (2) Kontrolné laboratóriá členských štátov normálne používajú niekoľko z obvyklých metód analýzy a ich správnosť a presnosť, zavedená prostredníctvom analytických štúdií v rámci spolupráce, sa zdajú byť také isté ako pri referenčných metódach analýzy v nariadení (EHS) č. 2676/90. Okrem toho Medzinárodný úrad pre vinič a víno zorganizoval prieskum na potvrdenie platnosti týchto metód, s cieľom ich uznania ako referenčných metód. Tento prieskum platnosti obvyklých metód si bude vyžadovať ďalšie dva roky prieskumu, počas ktorých bude vhodné, aby tieto metódy zostali tak, ako sú opísané v nariadení (EHS) č. 2676/90. (3) Nariadenie (ES) č. 1622/2000 by sa preto malo zmeniť a doplniť tak, aby sa zrušenie obvyklých metód uvedených v prílohe k nariadeniu (EHS) č. 2676/90 predĺžilo o dva roky. (4) Opatrenia ustanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Dátum 1. august 2001 v článku 44 nariadenia (ES) č. 1622/2000 sa nahrádza dátumom 1. august 2003. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. augusta 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. augusta 2001 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 328, 23.12.2000, s. 2. [3] Ú. v. ES L 194, 31.7.2000, s. 1. [4] Ú. v. ES L 128, 10.5.2001, s. 54. [5] Ú. v. ES L 272, 3.10.1990, s. 1. [6] Ú. v. ES L 99, 14.4.1999, s. 4. --------------------------------------------------